Document ID: /roh_data/filtered/fineweb-2-filterrobots_roh.jsonl.gz/12256

Il Cussegl naziunal ha terminà sia resistenza ed ha acceptà in artitgel correspundent en la lescha per las raits electricas. Il crap da stgarpitsch era la dumonda sche furniturs d'electricitad stoppian dar enavant avantatgs da pretschs, ch'els han pervia da l’import d'electricitad favuraivla, als clients privats ed a las interpresas pitschnas e mesaunas. Tenor la decisiun dal parlament federal èn els vinavant obligads.
Quella metoda da calcular il pretsch prevesa da novamain dentant in'excepziun. Tgi che furnescha al client energia regenerabla indigena, per exempel energia solara ni idraulica d'ovras svizras, è per ils proxims tschintg onns deliberà da quella clausula.
RR novitads 19:00